2005.5.17. Az Európai Unió Hivatalos Lapja L 124/21 A TANÁCS HATÁROZATA (2005. március 3.) az Európai Közösség és az Albán Köztársaság közötti, az engedély nélkül tartózkodó személyek visszafogadásáról szóló megállapodás aláírásáról (2005/371/EK) AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 63. cikke (3) bekezdése b) pontjára, a 300. cikke (2) bekezdése első albekezdésének második mondatával összefüggésben, tekintettel a Bizottság javaslatára, mivel: (1) A Tanács 2002. november 28-i határozatával felhatal- mazta a Bizottságot arra, hogy tárgyalásokat folytasson az Európai Közösség és az Albán Köztársaság közötti, az engedély nélkül tartózkodó személyek visszafogadásáról szóló megállapodásról. (2) A megállapodásra irányuló tárgyalásokra 2003. május 15- én és 16-án, szeptember 18-án és november 5-én került sor. (3) Figyelemmel a megállapodás megkötésének esetleges későbbi időpontjára, a 2004. december 18-án, Brüsz- szelben parafált megállapodást alá kell írni. (44 . Az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyv 3. cikkével összhangban az Egyesült Királyság bejelen- tette, hogy részt kíván venni e határozat elfogadásában és alkalmazásában. (5) Az Európai Unióról szóló szerződéshez és az Európai Közösséget létrehozó szerződéshez csatolt, az Egyesult Királyság és Írország helyzeterol szóló jegyzőkönyv 1. és 2. cikkével összhangban, és az említett ]egyzokonyv 4. cikkének sérelme nélkül Írország nem vesz részt e határozat elfogadásában, és az nem kötelező, illetve nem alkalmazható Írországra. (6) Az Európai Unióról szóló szerződéshez és az Európai Közösséget létrehozó szerződéshez csatolt, Dánia hely- zetéről szóló jegyzőkönyv 1. és 2. cikkével összhangban, Dánia nem vesz részt e határozat elfogadásában, és az nem kötelező, illetve nem alkalmazható Dániára, ELFOGADTA EZT A HATÁROZATOT: 1. cikk Az Európai Közösség és az Albán Köztársaság közötti, az engedély nélkül tartózkodó személyek visszafogadásáról szóló megállapodásnak a Közösség nevében való aláírása jóváha- gyásra kerül, a megállapodás megkötéséről szóló tanácsi határozatra is figyelemmel. A megállapodás szövegét csatolták e határozathoz. 2. cikk A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t, annak megkötésére is figyelemmel. Kelt Brüsszelben, 2005. március 3-án. a Tanács részéről az elnök F. BILTGEN